Kun.uz barcha o‘zbekistonliklarni 14 yanvar – O‘zbekiston Respublikasi Qurolli Kuchlari tashkil etilganining 29 yilligi va Vatan himoyachilari kuni bilan tabriklaydi. Tahririyat O‘zbekiston himoyasi uchun hamisha shay bo‘lgan milliy armiyaga, mard va jasur o‘g‘lonlarga mamlakatdagi tinchlikni ta’minlab turishdagi matonati uchun hurmat bildiradi. Vatan tinchligi yo‘lida o‘zini fido qilgan o‘g‘lonlar ham hamisha yodimizda qoladi, ularning xizmatlari yuksak qadrlanadi. Bayramingiz qutlug‘ bo‘lsin, aziz vatan himoyachilari!